Detingut un home per assaltar cotxes a la Part Baixa de Tarragona\nEls Mossos d’Esquadra van atrapar el sospitós quan estava robant dins del cotxe després d'haver trencat el vidre\ndivendres, 3 d’agost 2018 - 11:27h | Actualitzat a 03/08/2018 12:27h\nEls Mossos d’Esquadra van detenir, el passat dimecres 1 d’agost, un home acusat d’haver robat en tres vehicles per la Part Baixa de Tarragona. Els agents van ser alertats per la trucada d’un veí a les 02.15 hores de la matinada i gràcies al fet que va donar la descripció del sospitós, van poder trobar-lo mentre es trobava a l’interior d’un dels cotxes amb matrícula estrangera al carrer del Mar. El modus operandi sempre era el mateix; trencar un dels vidres de la part posterior del cotxe per accedir-hi. El detingut ha passat aquest divendres 3 d'agost a disposició judicial.\nPerò, aquest no és el primer cop que aquest home, un jove de 26 anys de nacionalitat espanyola i veí de Valls, ha estat detingut. Els Mossos d’Esquadra ja ho han fet en 32 ocasions anteriors en diferents municipis d’arreu de Catalunya.\nLa Part Baixa, la zona més afectada per l’onada de robatoris de cotxes\nMalauradament, no cessen els robatoris d’efectes personals de l’interior dels vehicles estacionats a la via pública de Tarragona. Des de fa unes setmanes, a la zona al voltant del Camp de Mart, principalment a l’avinguda Maria Cristina, s’estan duent a terme molts assalts a cotxes. Tot i això, la zona més afectada per aquests robatoris és la Part Baixa del municipi.\nEl passat dimecres, a les dues de la matinada, n'hi va haver tres, però en aquest cas si es va poder detenir el sospitós en ple acte gràcies a la col·laboració de la ciutadania. Un veí del carrer Josep Maria Malato va trucar als Mossos d’Esquadra per alertar-los que hi havia un home forçant un cotxe en aquest mateix carrer, a més a més, també va afegir que va cridar l’atenció de l’assaltant i aquest va fugir corrents del lloc dels fets.\nUn cop els agents van arribar, van trobar-se amb els vidres de dos vehicles trencats amb una pedra. El veí que va observar els fets, va poder facilitar la descripció del sospitós i així diverses patrulles de Mossos d’Esquadra van començar amb la recerca per la zona. Finalment, una parella d’agents va sorprendre el sospitós dins d’un cotxe que estava estacionat al carrer del Mar i el van poder detenir.\nVidre trencat del cotxe assaltat a la Part Baixa de Tarragona | Cedida\nL’home ja havia estat detingut en 32 ocasions anteriors\nL’home ja havia estat detingut en 32 ocasions anteriors per diferents delictes: per robatoris amb força, per violència domèstica o per oferir resistència i atemptar contra els agents de l’autoritat, entre altres.\nLa majoria d’aquestes detencions han tingut lloc a Tarragona, però també algunes a Salou, per robatori amb violència o intimidació, i a Valls. Pel robatori del passat dimecres, va passar a disposició del Jutjat d’Instrucció número 4 de Tarragona que estava aquell dia.\nDurant els últims mesos, la Part Baixa de Tarragona ha sofert una onada de robatoris a vehicles, la majoria dels quals han estat protagonitzats pel mateix home que, fins i tot, va passar unes setmanes en presó preventiva, però actualment està en llibertat provisional. Tot i que no ha tornat a ser detingut d'ençà que va sortir de la presó, no es descarta que ja no es dediqui a cometre aquests tipus de delictes.\nPart Baixa robatori Mossos d'Esquadra Barris de Tarragona Valls


El somni de Matisse - Micromégas\nEl somni de Matisse\nCatedrático de literatura española y literatura comparada, UPF.\nHi ha, i potser prolifera, la idea equivocada que la veu universitat és consubstancial al concepte de “cultura”, com si la segona fos un significat inherent a la primera. La Universitat Pompeu Fabra va néixer el 1990 amb la convicció que la cultura havia d’habitar a la universitat des del primer moment i d’una manera visible i permanent, més enllà de discursos vans que, portats per una atàvica inèrcia, abusen de l’ús d’una paraula cultura desemantitzada.\nUniversitat pública i urbana, va néixer amb la determinació d’ocupar edificis emblemàtics de la ciutat de Barcelona que havien caigut en desús, alhora que va posar el seu interès a encarregar a arquitectes i a pintors de prestigi obres amb les quals poder identificar per sempre la recerca i la transmissió del coneixement, els seus objectius naturals, i la sensibilitat i la creació intransitiva.\nEn ocasió del seu 25è aniversari, la UPF decideix fer valer el seu patrimoni artístic i obrir-lo al públic el Dia Internacional dels Museus del Consell Internacional de Museus (ICOM), associat a la UNESCO, el 18 de maig del 2016, a través d’un recorregut motivador que hem volgut anomenar UPF Art Track i que ofereix al visitant una experiència artística realment original; un museu singular entre vida acadèmica, concorregudes biblioteques i un entorn actiu que destaca més encara, per contrast, la intensitat de la seva mirada als espais i les obres que constitueixen la proposta museística.\nLa iniciativa d’obrir al públic el patrimoni artístic de la Universitat és una manera més d’apropar-la a la societat i de convertir el campus no en una cleda sinó en una àgora, en un lloc de reunió en què els ciutadans se sentin alliberats de la rutina per obra i gràcia de l’art. Gràcies a l’obstinació dels responsables de la comunitat universitària i de la complicitat de les entitats col·laboradores, ha estat possible la creació d’aquest UPF Art Track, un recorregut artístic interdisciplinari que advoca per la introspecció i descarta l’exhibicionisme. Amb un concepte museístic innovador que advoca per la intimitat, l’UPF Art Track voldria encarnar aquell somni de Matisse en què l’art no sigui altra cosa que un lenitiu, un calmant cerebral.\nAra que se celebra el quart aniversari de la seva creació, la plataforma Google Arts & Culture proposa també una passejada en forma de joc, un laberint virtual on el visitant pot establir relacions, crear “sèries d’art” a partir d’un vincle basat, per exemple, en criteris temàtics, tècnics o estilístics. Poden jugar tant un pare que vol mostrar-li al seu fill el món de l’art com un estudiant d’humanitats que es vol obligar a justificar per què ha decidit apostar per una combinació concreta.\n2020-05-22T11:16:52+02:00Por Javier Aparicio Maydeu|Etiquetas: Art, cultura, Digital, Museu, Universitat|


Esports - L'Ajuntament vincula la continuïtat del projecte E4S a una enquesta de satisfacció als clubs\nLa continuïtat del projecte E4S, pendent de la resposta dels clubs\nMembres de SantCugatCreix en un acte conjunt amb Gerard Fiugueras / Font: SantCugatCreix\nL'Ajuntament ha enviat una enquesta als clubs perquè valorin el projecte E4S, Cartà Ètica de l'esport santcugatenc, i depenent de les respostes es valorarà si continua participant en el programa o cerquen altres vies segons explica el document. El president de SantCugatCreix, Mauri Benito, diu que l'enquesta és 'molt fluixeta' a nivell de contingut i no pot servir per avaluar un projecte de caire europeu. L'Ajuntament ha deixat d'aportar els 20.000 euros per aquest projecte que atorgava a través d'un contracte entre les dues parts.\nEls clubs disposen fins al 15 de novembre per omplir l'enquesta i valorar la freqüència amb la qual han participat, valoració de l'1 al 10 del grau de satisfacció, la continuïtat o no i altres comentaris. Amb aquests quatre punts es vol avaluar la continuïtat del projecte E4S a la ciutat.\nLa reunió mantinguda a principis d'octubre entre SantCugatCreix i l'Ajuntament va servir perquè el nou govern iniciés una fase d'estudi tècnic del sistema E4S per entendre el possible impacte del programa en l'esport de la ciutat.\nBenito, molest amb l'enquesta\nMauri Benito creu que aquesta enquesta no pot resumir la feina feta per aquesta plataforma. Tot i així ressalta que hi ha clubs que volen continuar amb aquest projecte.\nAmb tres punts i un comentari no es pot valorar un projecte europeu.


Tothom estima Roy Ayers !\n25 de maig de 2022 Música Dispersa Cròniques, Entrevistes\nRoy Ayers (22 de maig 2022) – Jazztrònica Fest\nGairebé ja fa un any que existeix el Jazztrònica, un festival que barreja de jazz i electrònica amb un mercat de roba i complements un diumenge al mes a Barcelona. Va començar amb un hype tremendo, ja que a la primera edició al setembre de l’any passat, van ser capaços de portar a Mos Def (sota el seu nom autèntic, Yasiin Bey) a l’esplanada del Teatre Nacional de Catalunya.\nUna ubicació que han hagut de canviar per diversos motius: pluges, vent, falta d’ombra i un escenari poc pràctic que feina perillar les seves previsions i programació.\nHan trobat casa a l’Utopia 126, una fàbrica modernista del 1905 situada en ple Poblenou que conserva l’estil original i on des de fa ja un temps organitzen força esdeveniments culturals. Allà ja no han de patir per les inclemències del temps, potser per unes altres.\nRoy Ayers bastó en mà al sofà xerrant amb Donald Nicks, el baixista del seu grup\nDiumenge passat la nau principal de l’Utopia 126 es va anar omplint de gom a gom per veure en directe a Roy Ayers, el llegendari vibrafonista, cantant i compositor, pioner del jazz-funk a principis dels anys setanta.\nPassaven deu minuts de les sis quan un senyor gran amb bastó va entrar a la nau i el van fer seure a un sofà previ a l’escenari. Una part del públic es va adonar que Ayers havia entrat a la sala i els crits i aplaudiments van començar a pujar de volum.\nLa tarda era molt calurosa, de plè mes d’agost, i la temperatura encara va pujar més quan els músics que acompanyàven a Ayers el van ajudar a pujar sobre l’escenari davant un vibràfon elèctric i li van donar unes baquetes gegants i uns auriculars. Van començar a sonar les primeres notes de “Searching“, un dels temes més coneguts d’Ayers, i el públic es va tornar boig cantant i ballant com si s’hagués d’acabar el món.\nEl públic es va entregar a cantar i ballar des del minut 1\nL’escenificació de tot plegat tenia molt mèrit: estàvem davant d’un músic de vuitanta-un anys que segueix al peu del canó acompanyat d’uns musicassos de jazz i un MC que no parava d’animar al públic: “Ladies and gentleman make some noise for Rooooyyy Ayeeersss!!!” El so a moments i la il·luminació de l’espectacle (una llum violeta demoníaca arribava a la cara d’Ayers) no estàven a l’alçada de la qualitat dels músics de l’escenari, però tan li feia, el públic estava entregat a cantar i ballar. Progressivament, van anar caient tots els seus hits: “Evolution”, “Love Will Bring Us Back Together”, “Running Away” i sobretot “Everybody Loves The Sunshine” que es va cantar a pulmó a tall d’hime.\nCasey Benjamin un gran músic als teclats acompanyant a Roy Ayers\nRoy Ayers cantava els temes imitant sense voler un discurs polític i feia solos curts amb el vibràfon. L’ajudàven la resta de la seva banda on van destacar Chris Thomas, una bèstia parda a la bateria, i Casey Benjamin, als teclats i al saxo elèctric. Benjamin és un reputat músic guanyador de dos Grammys que ha treballat amb músics de la talla de Kendrick Lamar, Kanye West, Roy Hargrove, Nas, Lupe Fiasco, John Legend o Beyoncé i que podria haver estat perfectament cap de cartell.\nUna hora i quart després de l’esclat de balls i cants va finalitzar el concert amb un Roy Ayers acomiadat per aclamació i baixat de l’escenari com si acabés de guanyar la Champions. Els clàssics no moren mai.\nRoy Ayers picant l’ullet al públic entregat\nText: Pere Pardo / Fotos: Xavi Torres-Bacchetta\nCasey BenjaminChris ThomasFunkFusióJazzJazztrònicaKendrick LamarLlegendaMos DefRoy AyersUtopia 126


Els lletrats del Congrés avalen per primera vegada la petició de comissió d’investigació sobre Joan Carles I – La Manyana\nEls lletrats del Congrés avalen per primera vegada la petició de comissió d’investigació sobre Joan Carles I\nEls lletrats del Congrés han avalat per primera vegada en un informe la viabilitat legal que es constitueixi una comissió d’investigació sobre les activitats del rei emèrit, Joan Carles I, segons fonts de Podem i del Congrés. Han emès l’informe en motiu de la petició que Podem, ERC, CUP, Bildu, BNG, Més País i Compromís van presentar al mes de desembre un cop es va destapar el cas de les targetes opaques i Joan Carles I va regularitzar amb Hisenda 678.393,72 euros.\nLa Mesa del Congrés ha de decidir aquest dimecres sobre l’admissió a tràmit de la petició amb l’informe sobre la taula. És un tràmit que fins ara no ha superat cap petició semblant i que permet elevar la qüestió al ple del Congrés.\nAmb tot, aquest dimecres previsiblement Podem es tornarà a quedar en minoria demanat la comissió d’investigació, tal com ha passat en anteriors ocasions en què el PSOE ha tancat files amb el PP i Vox per rebutjar investigar les activitats del rei emèrit.\nÉs la primera vegada que els lletrats del Congrés avalen la viabilitat de la creació de la comissió d’investigació sobre les activitats del monarca. Només aquesta legislatura s’havien manifestat en contra d’aquesta possibilitat en cinc ocasions, totes a instàncies de Podem o de les formacions independentistes.\nFins ara els lletrats havien argumentat que les activitats de Joan Carles I estaven emparades pel caràcter inviolable de la figura del cap de l’Estat, que “preserva el rei de qualsevol tipus de censura o control dels seus actes”. El PSOE havia vinculat la seva negativa a qüestions d’oportunitat política però també al criteri dels lletrats.\nLa petició de creació d’una comissió d’investigació de Podem i les forces indepenentistes argumenta que els fets que es pretenen investigar són posteriors a l’abdicació de l’exminarca, i per tant no se li pot aplicar el criteri de la inviolabilitat.\nSegons fonts del Congrés, l’informe dels lletrats “no s’oposa a l’admissió a tràmit” de la petició d’una comissió d’investigació sobre les activitats del rei Joan Carles, però el fet que s’acabi admetent o no serà una decisió que la Mesa del Congrés adoptarà aquest dimecres.


Festa Major Sant Pere, Juny 2014 - colla\nFesta Major Sant Pere, Juny 2014\nFesta Major - 25è aniversari dels Gegants de Sant Pere\nSant Pere de Vilamajor, divendres 27 i dissabte 28 de juny del 2014\nPREGÓ i INICI de FESTA MAJOR\nAquest any els gegants de Sant Pere de Vilamajor fan 25 anys.\nDins dels diferents actes que realitzen per a celebrar-ho, son els encarregats de fer el Pregó de la Festa Major.\nEns han convidat a acompanyar-los en aquest acte del inici oficial de la Festa Major. En el pregó presenten un nou cap gros "El Pit Roig". Els gegants de Sant Pere i el Quico del Montseny, acompanyats per grallers i timbalers de Sant Pere i Sant Antoni estrenen el seu nou Ball de celebració dels 25 anys.\nUn cop acabat el pregó, sortim en cercavila fins al Pi Novell on presenten una exposició dels 25 anys del gegants.\nAcabem la vetllada, amb un sopar de germanor.\nAgrair les fotos a Jordi Rodoreda.\nAquesta és una trobada especial, els nostres veïns (i amics) fan 25 anys!\nIniciem el dia amb la plantada i ball de presentació per part de cada una de les colles convidades: Gegants de Calella, Dosrius, Pallejà, Taradell, Cardedeu, Llinars del Vallés, Martorelles, Moià, Sant Antoni de Vilamajor i Sant Pere de Vilamajor.\nTot seguit fem el dinar de germanor de totes les colles.\nA mitja tarda comencem el Cercavila per els diferents carrers de Sant Pere. Aquest any també hi participen els Castellers de Castelldefels, realitzant diferents castells quan el cercavila passa per la plaça Montseny, i quan arriba sota l'església.\nCom cada any, la cercavila s'acaba amb les tradicionals voltes dels gegants al voltant de l'església.\nMoltes gràcies amics de Sant Pere i felicitats per aquests 25 anys!!!\nBall inicial dels Gegants de Sant Antoni\nBall d'aniversari (1) - Gegants St Pere\nBall d'aniversari (2) - Gegants Sant Pere\nVoltant l'església (I)\nVoltant l'església (II)


Cicle mitjà | Escola Giroi\nUs adjuntem l’enllaç amb un vídeo que conté un tastet d’algunes activitats que estem fent aquests dies a racons. El racó de construccions amb plaques solars està sent un èxit!\nNascuts 2009 4t A, 4t B, Cicle mitjà, Hackers, Mine, racons 0\nConstruïm i programem robots!\nEls alumnes de cicle mitjà durant la setmana cultural i aprofitant que anaven destinades a la ciència, vam construir i programar robots. Per poder-ho fer vam aprofitar els kits de Lego Wedo que ens va proporcionar el centre de recursos. Els alumnes van passar-s’ho molt… Llegeix més»\nNascuts 2007, Nascuts 2008, Què fem a l'escola 3r, 3rA, 3rB, 3rC, 4t, 4tA, 4tB, Cicle mitjà, robòtica, scratch 3\nCicle Mitjà hem anat al Teatre!\nAquest matí hem assistit a la representació per part de la companyia de teatre en anglès Blue Mango Theatre de l’obra “FREAKY”.\nEls alumnes de 3r i 4t de l’escola hem omplert la platea i gaudit de l’espectacle. Ha sigut divertit i graciós. Ens ho hem passat… Llegeix més»\nFotos, Nascuts 2007, Nascuts 2008 3r, 4t, Cicle mitjà, teatre 0


Cinc recintes fúnebres valencians opten al premi de millor cementeri de l'Estat - Diari La Veu\nEscriba el número 332255\nEl Concurs de Cementeris 2018 de la revista Adiós Cultural ha rebut 46 candidatures de 12 autonomies. El País Valencià és qui més n'ha presentat, amb un total de 5 candidatures. El concurs, que arriba a la cinquena edició, consta de cinc categories: 'Millor cementeri en general', 'Millor iniciativa mediambiental', 'Millor monument', 'Millor història documentada ocorreguda al recinte' i 'Millor activitat de portes obertes'. Les categories d'història i d'activitats de portes obertes són les que han rebut més candidatures.\nDe la demarcació de Castelló s'han presentat el cementeri de Vinaròs (el Baix Maestrat) a la categoria de 'Millor monument' i el de Castelló de la Plana a 'Millor activitat de portes obertes' i 'Millor història'. De València, el Parque de la Paz a 'Millor iniciativa mediambiental'. Finalment, de la demarcació d'Alacant s'han presentat el cementeri de Polop (la Marina Baixa) i el d'Alcoi (l'Alcoià), tots dos a 'Millor activitat de portes obertes' i 'Millor història'.\nNo es tracta però, de candidatures definitives, ja que encara han de passar per una preselecció del jurat que es reunirà a Madrid el 2 de juliol. La selecció dels finalistes de cada categoria, excepte la millor iniciativa mediambiental, la decideix un jurat tècnic amb experts en arquitectura, art, sociologia, història i antropologia. Una vegada seleccionats els finalistes i publicats en la web, començaran les votacions. Els resultats de les votacions es poden veure en temps real en la pàgina.\nCom en les quatre edicions anteriors, les votacions es realitzaran a través de la web de la revista, on es pot comprovar la documentació literària i gràfica que cada quantitat ha enviat per a promoure el vot en la categoria corresponent.\nPel que fa al guanyador de la millor iniciativa mediambiental, el decidirà un grup d'experts presidits pel naturalista Joaquín Araújo, assessor de Funespaña i col·laborador habitual de la revista.\nEls premis als quals s'opta són 3.000 euros al millor cementeri en general, 2.000 a la millor iniciativa mediambiental, 1.000 al millor monument, 1.000 a la millor història documentada ocorreguda al recinte i 1.000 a la millor activitat de portes obertes adreçada a la societat. També hi haurà una placa de reconeixement als classificats en segon i tercer lloc de cada categoria. La quantitat del premi serà abonada a l'organisme associació o persona que ostente la titularitat del recinte o obra premiada, després d'aplicar la corresponent retenció legal.\nEscriba el número 143217


Diputació posarà en marxa 11 programes per ajudar al creixement de les empreses de Castelló durant 2017 | DiaDia\nInici Economia, empresa i ocupació Diputació posarà en marxa 11 programes per ajudar al creixement de les...\nDiputació posarà en marxa 11 programes per ajudar al creixement de les empreses de Castelló durant 2017\nL’Estratègia Provincial de Foment de l’Ocupació, l’Emprenedoria i la Promoció Econòmica de la Diputació de Castelló inclourà en 2017 11 programes per ajudar al creixement i consolidació de les empreses de la província. El Govern Provincial posarà al servei de les PYMES l’oportunitat de beneficiar-se d’una àmplia bateria de mitjans que van des de l’assessorament individualitzat, que permet realitzar un diagnòstic estratègic i de posicionament empresarial, programes d’acceleració empresarial, formació gratuïta per a les empreses especialitzada en augmentar la qualificació professional, sessions de networking entre les pymes, autònoms / es i empresaris / es, a través d’esmorzars empresarials i l’organització de trobades.\nPer a això, tindran a la seva disposició despatxos, sales de reunions, aules de formació, zones de coworking i espais creatius per desenvolupar la seva activitat empresarial, ubicats a la xarxa de 5 Centres d’Innovació i Ocupació que la Diputació té oberts als llarg de tota la província.\nDe la mateixa manera, les empreses podran també beneficiar-se de forma gratuïta del servei de selecció de personal, mitjançant l’Agència de Col·locació autoritzada, situada en els Centres CEDES de la Diputació, i del servei de prospecció d’ocupació, que reforça la tasca de intermediació laboral.\nLa Diputació completa els recursos destinats a donar suport al teixit empresarial castellonenc amb el programa “Castelló Global Program” (CsGP), impulsat conjuntament amb Espaitec des del 2013, i que ha aconseguit accelerar el creixement de desenes d’empreses; així com un programa d’assessorament i informació a Pimes sobre línies de finançament europeu.\nFormació especialitzada per ajudar a créixer a les empreses\nEn la mateixa línia, les empreses de la província de la Castelló tenen l’oportunitat de formar els seus empleats gratuïtament a la formació que la Diputació de Castelló oferirà el 2017.\nAixí, l’any vinent, es posaran en marxa diversos cursos i tallers. Com com a novetats, s’inclouen un taller sobre cartelleria publicitària, un altre sobre posicionament web i comunicació a través de Youtube i un curs sobre disseny de webs amb WordPress, entre d’altres. Als que cal afegir itineraris d’especialització en gestió administrativa, que inclou un taller d’eines financeres per a la presa de decisions. Un altre itinerari d’especialització en comunicació i màrqueting, amb una alta demanda de noves temàtiques per part de les empreses, ja que es tracta d’una àrea que cobra cada dia més importància en la gestió empresarial.\nServei gratuït amb doble retorn\nEl diputat de Promoció Econòmica ha posat en valor el Servei de Prospecció d’Ocupació, “un servei totalment gratuït per a empreses i demandants d’ocupació”. Per això, un equip d’experts en ocupació dóna suport directament la tasca realitzada pels tècnics que componen l’equip humà de les Agències de Col·locació de la Diputació de Castelló.\nEls principals llocs de treball oferts són operaris, tant del sector ceràmic com d’altres sectors, llocs relacionats amb l’hostaleria -cambrers, cuiners i ajudants de cuina-, treballadors especialitzats -electromecánicos, electricistes, soldadors, mecànics, fresadores-, enginyers i altres : informàtics, fisioterapeutes, community manager o dissenyadors.\nAssessoren les empreses, també en matèria de contractació, ja que tal com ha remarcat Aguilella “el Servei de Prospecció d’Ocupació està format per un equip d’especialistes en ocupació, que assessoren en tot moment a l’empresa usuària. La seva tasca consisteix en la recepció, difusió i gestió d’ofertes d’ocupació, en l’anàlisi de les parades, la definició de les competències personals i professionals requerides, així com en la preselecció i derivació de candidats / es que més s’ajusten a les necessitats l’ocupador. L’equip de prospectors també facilitarà informació sobre incentius a la contractació i subvencions per al foment d’ocupació en la província de Castelló”.\nCal recordar que, a més, la Diputació de Castelló és Agència de Col·locació autoritzada pel Sistema Nacional d’Ocupació amb el número 1000000087. Això implica que col·labora amb el Servei Públic d’Ocupació Estatal (SEPE) en la realització d’activitats d’intermediació laboral.


El futur de Catalunya? Incert i complicat | BonDia Diari digital d'Andorra.\nAlguns fa més de 40 anys que viuen a Andorra, d’altres més de 20 i d’altres són més nous, tan sols un any. N’hi ha que es declaren expressament “partidaris del bloc independentista” i d’altres que no, però la majoria es reserven amb clau i forrellat les seves simpaties polítiques. Això sí, bona part dels electors catalans que han començat avui a exercir el dret a vot i que s'han volgut manifestar tot sortint del consolat després de dipositar el seu vot a l’urna, han coincidit en dues paraules per descriure com veuen el futur de Catalunya a nivell, és clar, polític i social: “incert i complicat”. Hi ha qui diria que no cal ser un espavilat per qualificar-lo d’aquesta manera, però certament han verbalitzat allò que a molts catalans que viuen a Catalunya o a l’estranger els ronda pel cap. Perquè a la complicació política se li afegeix enguany la pandèmia, com ha declarat un d’ells. Ara, com que l’esperança no es perd mai, un dels votants, talment com si fes de portaveu d’un col·lectiu, ha indicat: “confio que les forces polítiques es fiquin d’acord per preocupar-se de les coses que ens preocupen, com la sanitat i l’educació”. En paraules d’una altra electora, “coneixement espero i a veure si ens traiem tanta merdegada”. Un altre ha demanat senzillament “que els polítics facin la seva feina i treballin pel benestar de tots”. I una altra encara, “calma, convivència, més tranquil·litat i respecte”.\nL’opinió dels electors, però, ha estat unànime en assenyalar la bona organització i el respecte a les mesures sanitàries a causa de la pandèmia al consolat espanyol: gel, distància de seguretat, mampares per separar votant i funcionari a càrrec de l’urna. Ah, i amb un circuit d’entrada i de sortida diferent. I comptant, a més, que al Principat l’exercici al vot té les seves pròpies regles del joc, com recordava el mateix consolat des de primera hora d'aquest matí a les xarxes socials: per disposició del ministeri de Salut les persones confinades a domicili per ser positives en Covid no poden sortir del domicili per anar a votar. “Així ho manen les autoritats sanitàries i així s’ha de respectar”, ha dit un dels electors.\nI els apoderats? Al matí només n’hi havia un de Vox. Per cert, s'ha mostrat força estranyat d’estar sol perquè li havien explicat que en altres ocasions n’hi havia de diversos partits. Ha explicat que fa anys que viu a Andorra i que espera que hi hagi “un canvi, que es puguin treure catifes i la naftalina que ha impregnat Catalunya durant massa anys”.\nPer la seva banda, el cònsol d’Espanya a Andorra, Antonio Prats, ha qualificat el primer dia de votació dels residents catalans com “una jornada molt tranquil·la i amb molta normalitat”. També ha destacat que no hi ha hagut cues, en tot cas, 3 o 4 persones a l’exterior del consolat, evitant d’aquesta manera la concentració de votants a l’interior. “Ha estat un degoteig constant” al llarg del matí d’unes 150 persones. També ha compartit que prop d’una tercera part del total d’electors que van sol·licitar votar, 1.466, ja ho han fet per correu. En concret, 340.\nPrats ha aprofitat per recordar que cal portar el vot preparat des de casa i la fotocòpia del DNI o bé del passaport, a més dels dos certificats d’inscripció al cens electoral, el que va dintre del sobre dirigit a la Delegació Provincial del Cens Electoral i el que s’entrega al personal del consolat que rep el sobre en la mesa de votació.


Dimarts, 28 abril 2015 18:05\nEl Consell Esportiu del Gironès ha organitzat el Rodajoc, un programa impulsat per la Diputació, que recupera jocs tradicionals de diferents cultures, com a font d'intercanvi de valors i realitats. El Rodajoc també pretén impulsar l’ús dels espais urbans per a l’esbarjo dels menuts.\nDilluns, 13 abril 2015 11:08\nPer primera vegada, Llagostera ha celebrat una diada entorn del món de l’art. Aquest diumenge s’han organitzat a la Plaça de Catalunya una sèrie de tallers relacionats amb la música, la pintura i el ball entre d’altres.\nEls més menuts han après tècniques força divertides i han pogut desenvolupar la seva creativitat pintant.\nDimarts, 07 abril 2015 18:15\nLa Setmana Santa va començar a Llagostera el passat diumenge amb el Mercat Romà. El diumenge de rams llagosterencs i visitants varen gaudir d’un dia esplèndid amb paradetes de productes artesanals i lluites escenificades de gladiadors entre altres...\nDilluns, 30 Març 2015 18:11\nLlagostera ha celebrat aquest cap de setmana una nova edició del mercat romà. Els carrers del nucli antic s’han vestit per celebrar l’ocasió i s’han transformat en un autèntic campament ambientat en l’època romana. Els visitants hi podien trobar diverses parades de productes artesanals i fins i tot alumnes de l’escola i l’institut de Llagostera buscant finançament pels seus viatges de final de curs.\nDimarts, 10 Març 2015 11:09\nLlagostera celebra el Dia Internacional de la Dona\nLlagostera ha celebrat durant el passat cap de setmana el dia Internacional de la Dona. En motiu de la festivitat hi havia programades varies activitats organitzades per l’associació sociocultural Dones d’Arreu.\nDilluns, 09 Març 2015 10:37\nTots som genis!\nL’institut de Llagostera ha celebrat aquest diumenge la Jornada de Portes Obertes perquè la gent pogués visitar el centre, les instal·lacions i el treball que realitzen els alumnes i professors.\nL'any 2015 l'ONU l'ha declarat l'any internacional de la LLUM, coincidint amb els 100 anys que fa que Albert Einstein va enunciar la seva Teoria de la relativitat general.Tots els Departaments han treballat aquests aspectes des de les seves matèries, a més hi ha hagut un treball tranversal que s'ha plasmat amb l'exposició de prop de 400 fotografies a on imitant la figura de l'investigador, tots han dibuixat el que els motiva, sota la frase de l'inventor “Tots som genis. Però si jutges a un peix per la seva habilitat per escalar un arbre, viurà la seva vida sencera creient que és un inútil”.\nCoincidint amb el dia de la Dona treballadora els alumnes van treballar el paper de les dones científiques al llarg de la història i van elaborar un mural en homenatge a elles.\nDimarts, 03 Febrer 2015 17:31\nCaminada nocturna d'hivern tot i el mal temps\nTot i el mal temps que va fer unes hores abans, amb calamarsada inclosa i fred intens, el Grup Excursionista Bell Matí va decidir no suspendre la XV edició de la Caminada Nocturna d'Hivern. La meteorologia adversa va limitar la participació habitual a la caminada, però tot i així van animar-se unes 40 persones. La sortida va tenir lloc des del pavelló a les 6 de la tarda per anar cap a la zona de sota el Puig de la Ruira, per després tornar cap a La Canyera, i cap a Can Prats de Mata i tornar al punt de trobada cap a tres quarts d'onze. Val a dir que “entremig férem una llarga parada per sopar i en arribar una bona tassa de brou calent ens va ajudar a recuperar una mica d'escalfor”, tal com han explicat els organitzadors.\nPortes obertes al Centre Ocupacional de Llagostera


Senyal que resta en una roba, un paper, etc., que, estant plegat, ha estat sotmès a una pressió. Senyal anàleg a la pell. Solc que deixa en una cosa una corda, un filferro, etc., que l'ha estreta o hi ha fregat. sec de la cama Canyella2 1. [...]\n2. sec 2 -a\n3. El mot 'sec' porta accent diacrític?\n4. pintura al sec\nObra mural realitzada amb una pasta pictòrica obtinguda a partir de pigments dissolts en aigua i aglutinats amb cola o goma, que normalment complementa un fresc. [...]\nSenyal que resta a la pell quan ha estat sotmesa a un pessic. La persistència d'aquest senyal indica deshidratació, signe del sec. [...]\nPintura mural realitzada amb una pasta pictòrica obtinguda a partir de pigments dissolts en aigua i aglutinats amb cola o goma, que normalment complementa un fresc. [...]\n7. el Poblesec, el Poble Sec o el Poble-sec (barri de Barcelona)?\n8. Sec, Cal\nSolsonès Guixers Sec, Cal Edificació aïllada (mas, casa...) [...]\n9. Sec, Cal\nBages Manresa Sec, Cal Edificació aïllada (mas, casa...) [...]\n10. Sec, estany\nCerdanya Meranges Sec, estany Element hidrogràfic (estany, font, saltant, cala, pantà...) [...]\nDiccionaris terminològics (242)


2019025. Catalunya 2100. La gran diàspora. – Blog de Pere Losantos\npere losantos Agost 11, 2019 Setembre 9, 2019 Apunts,Microrelats\nImaginem per un moment -no costa gaire- que seguim cremant combustible fòssil durant 20 anys més. Les prediccions dels escenaris menys favorables es faran realitat, i arribarem als 3’5 o 4C d’increment de T global, tant és. En aquestes condicions l’any 2100 Catalunya serà un erm, haurà cremat tota, els rius no baixaran -l’Ebre, el Ter, el Fluvià… tots secs- i no hi haurà collites ni gaire fauna, ni la Barceloneta ni l’aeroport del Prat. Com ens imaginem vivint en aquest escenari? Seguirem en el territori actual? O viurem dispersos per tot el món amb una cultura comú que ens mantindrà lligats com a poble?\nUna primera opció és viure igualment a Catalunya, ens estimem aquest territori i ens veiem capaços d’adaptar-nos-hi. El primer que arribarà serà la proteïna -i el menjar en general- artificial que es fabricarà com avui fabriquem vehicles. També tindrem aigua artificial -el que no faltarà serà energia per dessalinitzar- i caldrà veure com ens adaptem al clima extrem amb onades de calor de més de 50C i estius amb mínimes de 35C. La ciència ficció sovint ens mostra ciutats metàl·liques sota cúpules de vidre però jo veig més probable edificis climatitzats com ara i tot connectat sota terra com fan ja molts països pel fred o la calor.\nAra bé, hi ha una altra possibilitat: que uns quants decidim migrar més amunt, on la temperatura encara permeti fer vida exterior gairebé tot l’any. Europa ens sembla un bon lloc per viure, i el clima de Barcelona serà el de Bèlgica o Londres. Qui diu que no decidim migrar -suposant que els Salvinis de l’època ens deixin entrar- famílies senceres, pobles sencers, amb feines, amb estalvis, i amb planificació. Qui diu que no podem establir colònies de catalanets i catalanetes arreu? Ara ja n’hi ha, només que serien més nombroses. La gran diàspora.\nPer què us penseu que s’ha creat sinó el Consell per la República Catalana? En Carles Puigdemont és un visionari que està ben assessorat sobre els efectes del canvi climàtic a l’actual casa nostra. Ell ja no ho veurà, ni jo suposo, però els nostres fills hauran de triar entre deixar aquesta terra que tant ens estimem, viure en ciutats infrahumanes fent vida artificial o bé dalt de tot del Pirineus que viuran una segona joventut. I posats a marxar, per què no aprofitar per fer un estat propi sota una organització digital encara que estiguem escampats pel món?\nNota 1. Per qui pensa que això és una crítica encoberta al MHP, no aneu ben encaminats. El que escric aquí, tot i que segurament no era la idea inicial, podria perfectament passar en pocs anys.\nNota 2. La imatge és de https://www.newscientist.com/article/dn19778-royal-society-paints-picture-of-a-world-4-c-warmer/\ncanvi climàtic, climate change, consell per la república, KRLS, política ficció, puigdemont\nAnterior 2019024. The Book Thief i els lladres de futur.\nSegüent 2019026. Com fruita madura. Menjar sintètic.\nRetroenllaç: 2019030. Sisplau, que algú m’evacuï. – Blog de Pere Losantos


Una tisora britànica per retallar a Iberia\nEl conseller delegat d'IAG, Wille Walsh, està acostumat a negociar amb sindicats i guanyar. Obstinat i resolutiu, ha posat el seu punt de mira a Iberia amb la intenció de fer-la rendible\nEn una empresa, el conseller delegat és el càrrec amb la màxima capacitat executiva. Potser per aquest motiu, el màxim responsable de British Airways, William Walsh, Willie per als amics, es va reservar el càrrec i va deixar la presidència d'International Airlines Group (IAG) al seu homòleg d'Iberia, Antonio Vázquez.\nWalsh és un home d'acció que ha viscut el negoci de les aerolínies des de les seves arrels. Nascut a Dublín l'any 1961, amb 17 anys va entrar a treballar com a pilot a l'aerolínia irlandesa Aer Lingus. Al mateix temps, va cursar un MBA al Trinity College de Dublín, una formació que li va servir per passar de la cabina als despatxos de l'aerolínia. Decidit i resolutiu, va ascendir en l'empresa fins a convertir-se en el conseller delegat l'any 2001.\nQuatre anys més tard va ser contractat com a director executiu per British Airways, on va arribar amb l'encàrrec de modernitzar l'empresa i el malnom de Slasher Walsh, més o menys Walsh el retallador. I va fer mèrits per mantenir-lo. Tot just arribar, va suprimir més d'un terç dels directius de l'empresa, que arrossegava una estructura sobredimensionada de l'època en què era una empresa pública.\nL'arribada de la crisi i la lluita per mantenir l'empresa sense pèrdues han reforçat la seva imatge de persona obsessionada a abaratir costos. Ha arribat a proposar als treballadors que s'agafin un mes sabàtic o renunciïn al sou d'un mes en benefici de l'empresa. Ell va predicar amb l'exemple al juliol. Tot i els oferiments, de la seva època de líder del sindicat de pilots en va transcendir una frase que defineix la seva actitud a l'hora de negociar: "Un home raonable no té res a fer en una negociació". Persones que el coneixen han assegurat a les pàgines del Financial Times que Walsh busca l'enfrontament per treure benefici dels tractes, fins al punt que arriba a intimidar els seus interlocutors.\nAixò és el que devia passar, al febrer, quan en una reunió amb el comissari de Competència de la UE, Joaquín Almunia, Walsh gairebé acaba amb les aspiracions de British Airways d'adquirir l'empresa de transport aeri BMI. El conseller delegat de British Airways va anar a Brussel·les per tancar l'operació, però, segons funcionaris presents en la reunió, l'actitud de Walsh, disposat a fer molt poques concessions, va molestar molt Almunia i la reunió es va acabar en 15 minuts, fet que va forçar els directius de British Airways a rectificar per tancar l'acord.\nXocs amb les autoritats\nEn una versió menys mediàtica que Michael O'Leary, el seu compatriota i homòleg de Ryanair, Walsh està acostumat a menystenir les autoritats públiques que posen traves als seus plans. Així, es va atrevir a afirmar públicament que el primer ministre britànic, David Cameron, "està massa ocupat aplaudint i cridant en els Jocs Olímpics per preocupar-se dels afers importants".\nDarrere la retallada d'un 23% de la plantilla d'Iberia s'hi intueix la mà de Walsh, que per ara ha ignorat la crida del ministeri de Foment a negociar les retallades i sembla disposat a xocar frontalment amb sindicats com el poderós Sepla. 4.500 acomiadats són la carta de presentació de Slasher Walsh a Espanya.


Donació de coixins de lactància a la Teknon – Associació de Prematurs de Catalunya\n27 de juny de 2019 per Estefania Fontanet\nL’empresa Medela ha donat dos coixins de lactància materna a la unitat de nounats del Centre Mèdic Teknon a través de SOM Prematurs. La delegada de l’Associació en aquesta clínica, Aïda Alonso, va ser l’encarregada de lliurar-los personalment a la supervisora d’infermeria el passat divendres 21 de juny.\nLa donació dels coixins és un nou pas en la col·laboració iniciada al maig amb la Teknon en virtut de l’acord signat per SOM Prematurs i el grup Quirónsalud. A banda d’acompanyar les famílies amb fills prematurs dins i fora de les UCINs, l’Associació defensa fermament els beneficis de la lactància materna, que en el cas dels nadons nascuts abans d’hora són especialment significatius. L’alletament, però, pot resultar complicat ateses les condicions dels petits, que s’esgoten fàcilment quan succionen. En aquest sentit, recursos com els coixins de lactància de Medela són de gran utilitat. Aquesta companyia es va fundar a Suïssa fa 50 anys i actualment és líder en solucions d’alimentació per a lactants i extractors de llet avançats.\nCategories Notícies Etiquetes Donacions, Som Prematurs Teknon (Grup Dexeus), Teknon Navegació per les entrades


El «pa cambrilenc», el producte estrella del Forn l'Eixample - Revista Cambrils\nPublicat el Dimecres, 7 d'agost de 2019 09:23h\nNúria Ortega i Joan Pijuan mostrant el "pa cambrilenc" que elaboren al seu forn | Montserrat Plana\nDes de fa tres mesos i mig, la Núria Ortega i el Joan Pijuan són els forners del Forn de pa l'Eixample, situat al carrer de Ramon Berenguer IV, al barri de l'Eixample. En aquest curt període de temps s'han anat fent lloc dins del sector per les seves receptes d'elaboració pròpia i per la varietat en els seus productes. "La gent ens preguntava si mantindríem les receptes que feien els antics propietaris, però a nosaltres ens agrada innovar. Òbviament no hem eliminat totes les receptes que feien fins fa poc aquí, però les anem adaptant a la nostra manera de fer. La gent s'ha anat afegint a nosaltres, i això és genial; que el client s'adapti al teu producte, que a la gent li agradi el que fem... és ideal" ha explicat la Núria a revistacambrils.cat.\n"La nostra experiència a Cambrils ens ha portat a crear aquest pa"\nLa gran novetat que ha aportat la parella de forners/pastissers (i fins i tot xocolaters) és el "pa cambrilenc". Segons ha comentat en Joan, "la nostra experiència a Cambrils ens ha portat a crear aquest pa. Pel nostre gust és el pa de Cambrils perquè la seva creació i elaboració ha estat feta a Cambrils". Aquest "pa cambrilenc" està elaborat amb cinc tipus diferents de farines, com ara la farina blanca o la farina de malta. Els forners fan les proporcions i couen aquest pa sota unes temperatures i temps específics. Per altra banda, també expliquen que el "pa cambrilenc" és un bon acompanyant del peix.\nUna altra de les novetats que han aportat els nous propietaris són les magdalenes. La seva curiosa forma i la textura, –cruixent i esponjosa a la vegada–, ha causat molta sensació entre els clients, que sense rumiar-s'ho gaire han deixat de comprar les antigues magdalenes, per comprar-ne de les noves. De fet, aquesta també és una recepta diferent perquè estan elaborades amb oli d'oliva i no porten lactosa.\nEl Joan prové d'una família de forners de Santa Cristina d'Aro i des de ben petit sabia que volia ser pastisser. Ara, juntament amb la Núria –que ha recorregut Catalunya aprenent a fer pa, pastissos, brioixos i xocolata– han decidit emprendre el seu propi negoci amb el forn de pa "L'Eixample".\nA dalt, el Joan fent una fornada de pans i, a sota, les magdalenes artesanes que elaboren


Ferreries ret homenatge a les persones majors de 85 anys - EsDiari.com\nFerreries ret homenatge a les persones majors de 85 anys\nEl Club Cultural de Jubilats i Pensionistes de Ferreries ha organitzat per demà divendres una celebració per les persones que enguany fan 85 anys d’edat.\nLa festa començarà a les 12.30 hores amb una missa a l’esglèsia de Santa Maria i, en acabar, hi haurà un dinar de germanor a Loar. L’Ajuntament de la localitat i Sa Nostra col·laboren en aquesta iniciativa.\nD’altra banda, aquest mateix divendres el Centre Sociocultural portarà a terme la tercera i darrera xerrada en el marc de les XIX Jornades sobre Salut i Qualitat de Vida. En aquesta ocasió el coach Gaspar Roura versarà sobre “Com no tenir por de la por”. L’acte començarà a les 20 hores a l’Ajuntament.\nEl Fons Menorquí de Cooperació ha organitzat també per aquest divendres 27 de novembre a Ferreries la projecció de la pel·lícula “Home”, a les 21 hores al Centre Sociocultural. La iniciativa servirà de recolçament a la Campanya 29N Menorca marxa pel Clima. Després de veure la pel·lícula s’obirà un fòrum perque els assistents puguin aportar el seu punt de vista al respecte. El preu de l’entrada és d’un euro però els socis no paguen.\nL’Ajuntament de Ferreries col·labora també en aquesta iniciativa.


Lestonnac Lleida - Informació - Espais 2013/2014\nUn any més, des de la Comissió d’Activitats de l’escola, us presentem la Revista Espais 2013-2014, que recull el programa d’activitats extraescolars per al proper curs, amb l’objectiu de donar-vos a conèixer el conjunt d’activitats que el nostre centre realitzarà fora de l’horari escolar, d’octubre a maig.\nAquest programa pretén ser un material bàsic d’ajut anual, per tal de saber-ne totes i cadascuna de les activitats. Encoratgem a conservar-lo, per tal d’utilitzar-lo com a eina de treball durant aquest curs.\nBenvingudes i benvinguts al curs 2013-2014!\nComissió d´Activitats Extraescolars.\nDes d’aquest espai del lloc web, poden accedir al document de la revista, tant de forma complerta, com també de forma classificada per diferent cursos o altres atemàtiques.\nEsperem que sigui del seu agrat i utilitat.\nRevista Espais 2013-2014 – Edició complerta.\nEdició per altres temàtiques:\nRevista Espais 2013-2014 – Presentació.\nRevista Espais 2013-2014 – Inscripcions.\nRevista Espais 2013-2014 – Butlleta d’inscripció.\nRevista Espais 2013-2014 – Activitats d’Estiu 2014.\nRevista Espais 2013-2014 – Activitats per a tothom!\nRevista Espais 2013-2014 – Aplec de les famílies.\nEdició per cursos:\nRevista Espais 2013-2014 – P2 Educació Infantil.\nRevista Espais 2013-2014 – P3 Educació Infantil.\nRevista Espais 2013-2014 – P4 Educació Infantil.\nRevista Espais 2013-2014 – P5 Educació Infantil.\nRevista Espais 2013-2014 – 1r Educació Primària.\nRevista Espais 2013-2014 – 2n Educació Primària.\nRevista Espais 2013-2014 – 3r Educació Primària.\nRevista Espais 2013-2014 – 4t Educació Primària.\nRevista Espais 2013-2014 – 5è Educació Primària.\nRevista Espais 2013-2014 – 6è Educació Primària.\nRevista Espais 2013-2014 – 1r Educació Secundària.\nRevista Espais 2013-2014 – 2n Educació Secundària.\nRevista Espais 2013-2014 – 3r Educació Secundària.\nRevista Espais 2013-2014 – 4t Educació Secundària.\nRevista Espais 2013-2014 – Batxillerat.


Apunt Menorca Arrels convida Carme Ruscalleda i Artur Martínez | Apunt Menorca\nArrels convida Carme Ruscalleda i Artur Martínez\n18/09/2021 fins al 19/09/2021\nParc des Freginal\nJa tenim aquí la Fira Arrels! La fira del producte local i cuina de Menorca torna els dies 18 i 19 de setembre amb expositors, productors, tastos, tallers, conferències i cuina en directe!\nA banda de totes les activitats, en destaca la presència de dos xefs honorífics amb reconeixement internacional: Carme Ruscalleda i Artur Martínez.\nLa fira, que aquest any es presenta en petit format i a l’aire lliure, al Parc des Freginal de Maó, ha donat a conèixer la programació per aquesta edició especial de setembre.\nEl conseller Josep Pastrana ha remarcat que «organitzar la fira el mes de setembre permetrà continuar posicionant l’illa com a destinació turística gastronòmica i, a la vegada, mantenir el seu objectiu principal de dinamitzar el sector servint com a punt de trobada entre productors, cuiners i ciutadania».\nL’entrada serà lliure i l’aforament estarà controlat, per tal que totes les activitats es puguin dur a terme garantint totes les mesures de seguretat.\nPrograma Fira Arrels 2021\nEn el programa d’activitats 2021 hi destaquen dos convidats d’honor: Carme Ruscalleda i Artur Martínez. La xef catalana ens oferirà la conferència «Som hereus d’una cultura culinària, gourmet, divertida i sana, estima-la i practica-la» (19/09 · 19.30 hores). Per la seva banda, el xef Artur Martínez, del restaurant Aürt (Barcelona) amb una estrella Michelin, oferirà el taller «Alta cuina i patrimoni agroalimentari» (18/09 · 19.45 hores).\nCuina en directe\nUna de les activitats més exitoses de la Fira Arrels té amb veure amb les demostracions de cuina en directe. Enguany el programa de cuina en directe el componen els xefs locals Sílvia Anglada, d’Es Tast de na Silvia, i Richard Tejada, del restaurant Alma Salada de l’Hotel Rural Son Granot.\nArrels també ofereix tastos de còctels i aperitius amb Gin Xoriguer, un tast de vins de Menorca i embotits tradicionals o un tast de cerveses artesanes i formatges Mahón-Menorca DOP a càrrec de Graham Pearce, entre altres.\nPel que fa als tallers de cuina, el programa inclou una activitat amb Bolets de Menorca i el xef Víctor Bayo i una altra amb caragols amb el xef del restaurant Rels, Joan Bagur, i Es Caragol de Menorca.\nTrobareu tots els horaris de les activitats a la pàgina web de la Fira Arrels.\nParticipants: 15 expositors i 26 productors\nUn total de 15 expositors i 26 productors volen ser la mostra representativa de la diversitat del producte local de l’illa. Els sectors i productors que trobarem representats a la fira són:\n– Sector del vi: amb l’Associació de Vins de Menorca + els cellers de Binifadet, Torralbenc, Binitord i Sa Forana\n– Formatges i embotits: S’Arangí, Binigarba i Quesos y Embutidos Binibeca\n– Sector de l’oli: l’Associació de Productors d’Oli de Menorca representada per Morvedra, Son Felip, S’Olivaret i Sant Joan de Binissaida\n– Licors i cervesa: Gin Xoriguer i Grahame Pearce\n– Pa i rebosteria: Forn i Pastisseria Azahar i La Marcona\n– Sector càrnic: l’Associació de Ramaders i Ramaderes de Vaca Menorquina.\nA part d’aquests sectors, hi haurà productes més exclusius o innovadors produïts per Bolets de Menorca, Es Caragol de Menorca i iSafrà. Aquí s’hi afegeix la mel de Dolçamar i la llet Coinga.\nUna altra part important de la Fira és la forta presència de producte ecològic amb l’Associació de Productors Ecològics de Menorca (APAEM) representada per Productes Ecològics Santo Domingo, Tomeu Pons, Econserva Binisin i Parella Vella.\nAtès que amb la nova normativa els visitants no poden menjar a la zona d’expositors, s’habilitarà un espai per menjar i beure que anirà a càrrec de Baixavan, on s’oferiran elaboracions amb els productes de la fira i tot s’acabarà de maridar amb música en directe.\nPer estar al dia d’altres activitats culturals d’interès, feu una ullada a l’agenda de l’Apunt. Us recomanem, així mateix, que us subscriviu al nostre butlletí informatiu per no deixar passar cap esdeveniment destacat de l’agenda menorquina.\nMinúcia Teatre estrena nou espectacle familiar: La maleta\nLa companyia de teatre familiar Minúcia Teatre presenta l’obra La…\nSom Talaiòtics: programa de visites del 2021\nLa sisena edició del cicle «Som Talaiòtics?» s’estendrà al llarg…\nHauser & Wirth i Es Claustre s’alien a l’hora del vermut\nEs Claustre trasllada la seva seu de vermuts musicals a…


7a i 8a setmana de confinament: Clam per una renda vital, preocupació per les angoixes dels joves i preparatius per a un gran estiu | Casal dels Infants\nDeixem enrere la setena i la vuitena setmana de confinament i, un cop més, compartim els aspectes destacats en què ens hem centrat en els darrers dies per seguir donant suport als infants, joves i famílies del Casal.\nDavant la manca d’ingressos a moltes llars, ens sumem a les veus que reivindiquen una renda vital urgent. Aquesta situació ha estat sobtada per a moltes famílies i no deixa d’agreujar-se, fent més gran la bretxa de les desigualtats. A hores d’ara, una renda vital no es pot posposar. Les necessitats es disparen, i ho veiem dia a dia amb les demandes d’alimentació que fan les famílies. Incidim, doncs, perquè s’aprovi aquesta mesura com més aviat millor.\nD’altra banda, en els darrers dies hem fet nous repartiments de kits d’emergència i educatius als barris, com ja veníem fent. A més a més, aquesta setmana hem entregat 78 tauletes entre famílies del Casal que en necessitaven, gràcies a la fundació ProFuturo i a la col•laboració del programa CaixaProinfància, al Raval, a Santa Coloma de Gramenet, a Badalona i a la Mina.\nQuant al tràmit per aconseguir la prestació de 200€ per a subministraments bàsics per a persones que han patit un ERTO, que ha aprovat la Generalitat, és complex i està requerint un suport de l’equip educatiu. Com a exemple, només vuit persones han aconseguit obtenir-la al Raval, i comptant amb ajuda de l’equip per tramitar-la.\nEns preocupen els adolescents i joves que han fet un gran esforç per seguir una formació postobligatòria i que en aquest context d'excepcionalitat es juguen la continuïtat en la seva formació. Alguns tenen dificultats per estudiar i fer treballs des de casa, han d’assumir la cura dels seus germans petits mentre els pares treballen, han de compartir l’ordinador amb altres membres de la família o han d’ajudar els seus pares amb tràmits del dia a dia (demanar ajudes, pagar factures, etc.). Hi ha professors que sí que tenen en compte aquestes situacions a l’hora d’exigir als joves entregues de treballs, però també n’hi ha que no. Aquests problemes, sumats a la incertesa de com podran redreçar els seus itineraris, els genera molta angoixa.\nEl mateix passa amb aquells joves que tenien ben encarada una oportunitat laboral, bé perquè estaven pendents de formalitzar el contracte o perquè havien fet una entrevista que els havia anat bé, i que ara veuen com aquesta opció no ha tirat endavant. Per molts la feina també és un condicionant per poder regularitzar la seva situació administrativa.\nLa setmana passada la Rosa Balaguer va participar en una nova videoconferència amb el president Torra, en què va traslladar-li com mantenim el nostre acompanyament durant el confinament i quines necessitats observem en el dia a dia de les famílies ,així com els temes que ens preocupen relacionats amb els condicions de vida i accés a l'educació, que marcaran els propers temps dels infants i joves.\nTambé durant la setmana passada, els centres oberts de Badalona vam fer públic un posicionament conjunt davant l’emergència social que està generant la crisi pel Covid-19 a la ciutat, destacant com estem cobrint serveis bàsics, bàsicament amb finançament privat. Davant d'aquesta situació, el comunicat reclama lideratge polític de l’Ajuntament de Badalona, independentment de qui el governi a partir d’ara, l’aplicació immediata d’un pla d’emergència a la ciutat i el treball coordinat amb les entitats que ja estem fent serveis d’ajuda a les famílies vulnerables.\nAixí mateix, a Santa Coloma de Gramenet vam mantenir una reunió amb l’alcaldessa, Núria Parlón, en representació de la Taula pels Drets de Ciutadania, per abordar la participació de les entitats en el programa de construcció de ciutat, dins el pla per a la reconstrucció econòmica, social i cultural de Santa Coloma que prepara l’Ajuntament.\nVam aprofitar la conversa per posar-nos a la seva disposició i exposar-li que estem fent un recull sobre les necessitats que anem detectant les diverses entitats, en funció del nostre àmbit d’intervenció, per tal de compartir les nostres visions i preocupacions.\nDe dret a un gran estiu\nSe’ns apropa l’estiu i aquest any és més important que mai garantir als infants i adolescents el dret a gaudir de les vacances. Seguim atentament totes les informacions oficials sobre les activitats d’estiu i, d'acord amb el que hem pogut anar coneixent, que és poc detallat i provisional, intuïm que un dels elements clau serà poder treballar amb seguretat dividits en grups més petits.\nAixí doncs, necessitarem molt d’espai per complir els requeriments de dividir-nos en grups i respectar les distàncies que s’estableixin: iniciem el treball de coordinació a cada municipi, amb els ajuntaments, els consorcis, les escoles i els instituts per garantir escoles obertes aquest estiu.\nEns preparem per mobilitzar tot l'equip de cara a organitzar i dur a terme les activitats d'estiu, amb l'objectiu d'aconseguir que els infants, adolescents i joves recuperin energies, gaudeixin a l'aire lliure i puguin passar-s'ho molt bé.


El Diumenge de Pasqua caurà a principis d'abril, per la qual cosa el Carnaval serà a mitjans de febrer\nBarcelona - Dimecres, 16/09/2020 - 17:18\nQuan és la Setmana Santa 2021 és un dels principals dubtes que sorgeixen al pensar en el calendari laboral de l’any. En aquesta ocasió, les vacances de primavera cauran entre el 27 de març i el 5 d’abril.\nLes dates de la Setmana Santa es determinen a partir del calendari lunar. Així, el diumenge posterior a la primera lluna plena després de l’inici de la primavera en l’hemisferi nord és el Diumenge de Pasqua (també anomenat de Glòria o de Resurrecció), que pot caure entre el 22 de març i el 25 d’abril. A partir d’aquí, es distribueixen la resta de dates, que el 2021 queden així:\nDiumenge de Rams: 28 de març\nDilluns Sant: 29 de març\nDimarts Sant: 30 de març\nDimecres Sant: 31 de març\nDijous Sant: 1 d’abril\nDissabte Sant: 3 d’abril\nDiumenge de Resurrecció: 4 d’abril\nDilluns de Pasqua: 5 d’abril\nPartint del Diumenge de Pasqua també es fixen els dies de Quaresma i, en conseqüència, del Carnaval. La Quaresma, que consta de 40 dies, comença el Dimecres de Cendra –que aquest any és el 17 de febrer– i acaba el Dijous Sant –1 d’abril– (els diumenges no s’inclouen). Per tant, dissabte de Carnaval és el 13 de febrer.\nFixar les dates\nEl canvi de les dates de Setmana Santa condiciona l’activitat econòmica, el turisme, el comerç i el calendari escolar. Aquesta inestabilitat acabaria si tirés endavant el pla del papa Francesc d’establir una data fixa per a la Pasqua (el segon o el tercer diumenge d’abril), perquè deixi de dependre de conjuncions astrals.\nEl propòsit del Pontífex és unificar la data catòlica d’aquesta festivitat amb la dels ortodoxos, separats de Roma des del segle XI. La iniciativa, que sembla encallada malgrat haver rebut el suport de diversos bisbes espanyols, suposaria un canvi que afectaria la vida de milions de persones.\nTemes: Setmana Santa Calendaris laborals


A.E. Serra Litoral: Pujada al Puigmal\nPujada al Puigmal\nDivendres 3 i dissabte 4 d´agost de 2012\nEl Puigmal (2.911 m), anomenat també Puigmal d'Err a la Alta Cerdanya, es la muntanya mes alta dels Pirineus Orientals i de la província de Girona, situada a la frontera d'Espanya amb França.\nEl divendres dia 3 d'agost sortirem a les 17:00 hores del local del sindicat en direcció a Fontalba -a Fontalba s'arriba direcció a Ribes de Fresser i un cop allà s'ha de seguir en direcció a Queralbs i passat aquest ultim agafar el camí cap a Fontalba- un cop allà deixarem els cotxes i plantarem les tendes per passar-hi la nit.\nDe bon matí i un cop hagem esmorzat recollirem les tendes, les deixarem al cotxe i agafarem el material i el menjar justos per començar la pujada.\nLa ascensió es un itinerari circular que comença a Fontalba, a 2.070 m. de altitud i puja fins al cim del Puigmal, a 2911m. Pujarem per la cara sud seguin, al llarg del recorregut la cresta que separa la vall a on em passat la nit, a mesura que guanyem alçada la vegetació va desapareixen.\nEl cim del Puigmal es una gran esplanada des de on podrem gaudir d'unes vistes increïbles.Al nord es veu tota la Cerdanya i les muntanyes que la separen d'Andorra.\nA l'est la vall de Núria i totes les muntanyes que l'envolten "Olla de Núria". Al sud es pot veure el camí per on em pujat. I cap a l'oest s'identifica la serra del Cadí- Moixeró.\nLa baixada la farem per la banda est, pel camí que baixa fins a la vall de Núria a 2000 m. d'altitud a on dinarem i descansarem gaudint de la vall, el llac i de les muntanyes que la envolten.\nUn cop recuperats agafarem un camí que puja per la part dreta del llac en direcció a Fontalba, el punt inicial del nostre recorregut. Desprès només ens faltarà agafar els cotxes i tornar cap el Maresme.\nLongitud: 17 Km Desnivell acumulat: 1.000 m. Durada: 06h 30 min (Sense contar parades)


ERC de l'Escala vol un bus urbà per portar els joves del poble a l'institut - Diari de Girona\nERC de l'Escala vol un bus urbà per portar els joves del poble a l'institut\nddg 21.08.2020 | 00:14\nERC de l'Escala vol un bus urbà per portar els joves del poble a l'institut Diari de Girona\nEl grup municipal d'ERC de l'Escala ha demanat al govern local que desplegui un bus urbà per als joves que van a l'institut. El grup vol que es faci un estudi de mobilitat per saber des de quins barris es desplacen al centre per tenir dades reals que avalin la implantació del servei.\nLa portaveu republicana, Etna Estrems, va posar de manifest que des del barri més allunyat, Montgó, fins l'institut hi ha la mateixa distància que des de Viladamat. «Ningú es plantejaria mai fer venir un noi o una noia des de Viladamat a peu, però en canvi no ens preocupa que vingui des de Montgó», argumentava Estrems. La regidora a l'oposició proposa que es recopili ara la informació per preprarar una possible posada en funcionament del servei el curs vinent.


El grup musical Drug Queens, format per professionals de Vall d’Hebron, guanya la menció especial “Amb tu millor” a la I Gala d’EufòrICS | Vall d'Hebron Barcelona Hospital Campus\nEl grup musical Drug Queens, format per professionals de Vall d’Hebron, guanya la menció especial “Amb tu millor” a la I Gala d’EufòrICS\nEufòrICS és el concurs de talent musical de l’Institut Català de la Salut nascut amb l’objectiu de fomentar i descobrir el talent artístic entre els més de 51.000 professionals que treballen als centres de tot el territori.\nEl grup musical Drug Queens, format per quatre professionals del Servei de Farmàcia de l’Hospital Universitari Vall d’Hebron, ha guanyat la menció especial “Amb tu millor” a la I Gala EufòrICS.\nEl projecte EufòrICS s’engloba en la iniciativa ICSarts, la comunitat cultural de l’ICS, i en l’estratègia corporativa d’Arts en Salut.\nLa directora gerent de l’ICS, Yolanda Lejardi, va ser present a la Gala i va voler posar en valor no només el talent, “sinó la feina de totes i tots els professionals de l’ICS”, animant-los a tenir ambicions i a “pensar en gran”.\nAl concurs s’hi havien presentat més de 30 propostes musicals de tot Catalunya entre solistes, grups, cantautors i corals. D’entre aquestes propostes, el jurat d’ICSarts havia donat a conèixer els 10 finalistes, que van interpretar ahir les seves actuacions a l’escenari muntat al vestíbul del Centre Corporatiu de l’Institut Català de la Salut a Barcelona. El públic que va seguir la gala presencialment o telemàticament va poder votar els seus intèrprets favorits, i el grup guanyador va ser la coral El Temple, formada per professionals de l’EAP Tortosa Est.


S’obre un Punt d’Atenció a l’Emprenedor a les dependències del PMO | Revista de Ripollet\nS’obre un Punt d’Atenció a l’Emprenedor a les dependències del PMO\nPosted on 9 novembre 2018 by Redacció in Portada, Societat // 0 Comments\nRipollet segueix sent un dels municipis amb més atur de la comarca. La taxa de desocupació supera encara el 13% i el passat mes d’octubre es va tancar amb 2.499 aturats registrats. La lluita del Patronat Municipal d’Ocupació (PMO) per millorar aquestes xifres va més enllà dels cursos d’inserció laboral i recerca de feina o el plans d’ocupació. Des d’aquesta setmana les oficines del PMO són també un Punt d’Atenció a l’Emprenedor. Es tracta d’un servei que posa a disposició dels ajuntaments l’Àrea de Desenvolupament Econòmic Local de la Diputació de Barcelona. L’objectiu d’aquest nou servei és eliminar, simplificar i racionalitzar procediments per reduir càrregues administratives innecessàries.\nUna eina més que enforteix l’aposta del PMO per col·laborar amb el teixit empresarial i donar suport als emprenedors locals. En aquesta línia també s’han fet reunions amb els representants de les empreses dels polígons industrials per tal de conèixer les seves necessitats i convidar-los a constituir-se en associació.\nPer altra banda les dependències del PMO han acollit aquests dies una exposició sobre l’economia social i solidària elaborada pel projecte ‘SSEguim Treballant’.\nLa jornada sobre comerç per internet al PMO reuneix a 14 emprenedors\nEl PMO destinarà 265.000 euros a 32 nous contractes en plans d’ocupació locals propis\nEl PMO facilita a 30 joves aturats formació ocupacional a Alemanya\nEl Patronat d’Ocupació treballa en un pla d’Acció per a la inserció laboral de persones trans\nUna subvenció de la Diputació permet al PMO obrir un nou pla d’ocupació


Els Reis i la princesa d'Astúries i de Girona i la infanta Sofia han presidit el lliurament dels Premis Fundació Princesa de Girona (FPdGi) 2019 aquest dilluns en una cerimònia al Palau de Congressos de Catalunya a Barcelona amb motiu dels 10 anys de la fundació.\nEls Mossos tallen l'avinguda Diagonal per la visita del Rei\nEls premis Princesa de Girona canvien d'ubicació i es lliuraran a Barcelona\nEl Rei Felip VI ha reivindicat aquest dilluns a Barcelona la contribució de Catalunya al projecte democràtic espanyol, "una Catalunya orgullosa dels seus senyals d'identitat, plural i integradora, constructiva i solidària amb el progrés en general", i ha subratllat que en la realitat present i futura "no poden tenir cabuda ni la violència ni la intolerància ni el menyspreu als drets i llibertats dels altres", unes paraules aquestes últimes que han provocat els aplaudiments de l'auditori.\nAixí ho ha dit en el seu discurs en la cerimònia de lliurament dels premis de la Fundació Princesa de Girona (FPdGi), que han celebrat la seva desena edició en el Palau de Congressos de Catalunya a Barcelona, enmig de mesures de seguretat i amb milers de manifestants --convocats entre altres pels CDR i Arran-- tractant d'impedir l'arribada dels convidats.\nHa estat la primera visita del Rei a Catalunya després de la sentència del 'procés'. Enfront de les protestes de l'exterior, els Reis i les seves filles han estat rebuts a l'interior del Palau de Congressos amb un llarg aplaudiment i 'vives' al Rei.\nEn aquest context, Felip VI ha destacat en el seu discurs que aquesta era una de les ocasions "que les presències adquireixen un significat més transcendent que les paraules", i ha incidit en què en l'acte hi havia "centenars de joves" de Catalunya i altres llocs, preocupats i compromesos amb el futur, a "persones molt representatives" de la societat i les "representants de les principals institucions" de l'Estat.\nEn absència de líders de la Generalitat i de l'alcaldessa de Barcelona, Ada Colau --ha acudit el tinent d'alcalde socialista, Jaume Collboni--, el Rei ha assenyalat que les institucions que han acompanyat a la Fundació des dels seus inicis mostren així el seu compromís amb la joventut i amb el seu futur.\nEl Rei ha intervingut després que la seva filla --"me l'ha deixat difícil", ha fet broma-- i ha expressat la seva "enorme alegria" per tornar a comprovar que la Princesa "està començant a assumir les seves obligacions amb illusió i sentit del deure".\nDISCURS DE LA PRINCESA\nLa Princesa d'Astúries i de Girona ha subratllat aquest dilluns, en el seu primer discurs a Catalunya, que aquesta terra sempre ocuparà "un lloc especial" en el seu cor i que els seus pares, els Reis, sempre els han parlat a ella i a la seva germana de Girona i de Catalunya "amb veritable afecte".\n"Gràcies a ells sabem moltes coses de la història i la cultura catalanes", ha dit la Princesa en català en el lliurament dels Premis de la Fundació Princesa de Girona (FPdGi) sobre l'escenari del Palau de Congressos de Catalunya, que li ha brindat una ovació d'un minut amb un auditori posat en peus.\nLeonor ha iniciat aquest dilluns la seva primera visita oficial a Catalunya, i en la seva qualitat de Princesa de Girona, ha dit que vol "honrar a la fundació com es mereix i portar amb orgull el seu nom per tota Catalunya, per la resta d'Espanya i per tot el món", perquè "tothom sàpiga que ocupar-se dels joves, de la seva formació, que tinguin més oportunitats, és contribuir a un futur millor per a tots".\nAixí, ha agraït el compromís dels patrons i l'esforç perquè la fundació creixi "cada dia". "Gràcies pel vostre compromís amb els joves i amb una terra, Catalunya, que sempre ocuparà un lloc especial en el meu cor", ha afegit.\nA més, ha assegurat que el nom de la fundació és un honor per a ella, "per tot el que simbolitza i perquè s'ocupa del present i del futur de la joventut", cosa que és "molt bo per a tots".\nPer això, ha felicitat els premiats, als quals ha descrit com "una gran família de talent, d'esforç i d'esperança que continuarà creixent gràcies a la generositat i el suport de punts".\n"Sou un exemple per als joves de tota Espanya i us admiro molt perquè representeu els millors valors que la Fundació impulsa des de Catalunya", ha assenyalat, abans de començar la part del seu discurs que ha pronunciat en català.\nAmb motiu del lliurament a Barcelona, Arran ha convocat una protesta a les 16 hores en la qual ha demanat "bloquejar" els accessos de l'edifici, en una de les entrades de la capital catalana, sota el lema 'Ni Rei ni por'.\nL'organització juvenil vinculada a la CUP ha interpel·lat els membres d'altres organitzacions independentistes com els CDR, el Sindicat d'Estudiants dels Països Catalans (SEPC), Pícnic per la República i Tsunami Democràtic per a sumar-se a la protesta.\nEn alguns moments, s'han viscut episodis tensos entre els assistents que es dirigien al Palau i alguns manifestants amb actitud agressiva.\nUn grup de manifestants concentrats contra el Rei han impedit al líder del PP a l'Ajuntament de Barcelona, Josep Bou, accedir a l'acte de lliurament dels premis. Bou ha explicat als mitjans que estava convidat a l'acte com a regidor de Barcelona i que els manifestants li han escopit, donat puntades i insultat: "No he pogut passar a un acte que estava convidat. Això es diu qualsevol cosa menys una acció democràtica".\n"PREOCUPACIÓ" DE LA FUNDACIÓ\nLa directora general de lA FPdGi, Mònica Margarit, ha reconegut la "preocupació" que tenen des de l'organització davant les protestes convocades per la presència dels Reis a Barcelona.\nMònica Margarit, directora general de la Fundació Princesa de Girona\n"A Catalunya, en aquest moment, vivim un moment molt difícil i entenem que és motiu de preocupació, també ho és per a nosaltres", ha exposat Margarit en ser preguntada per les protestes convocades per a aquests dies.\nDesprés d'anunciar un acte conjunt de celebració del desè aniversari i del lliurament de premis al novembre a Barcelona, la fundació va suspendre la reunió del Patronat de finals de juny a Girona, que es va celebrar per vot delegat.\nEl matí d'aquest 4 de novembre ha tingut lloc la reunió del patronat que sol celebrar-se a final d'any al Palau Reial de Madrid per abordar qüestions sobre l'activitat i del pressupost, i que també està previst que compti amb els Reis.\nA les 18 hores de la tarda, la cerimònia de lliurament dels guardons ha obert els actes de celebració del desè aniversari de la fundació en un acte en què s'ha distingit a cinc nous joves.\nEls guardonats són el neuròleg i emprenedor Ignacio H.Medrano, el matemàtic Xavier Ros-Oton, l'emprenedora social Begoña Arana, el director d'escena Rafael R.Villalobos i la cofundadora de l'organització internacional Humanity Crew, Maria Jammal, tots ells premiats de 2019.\nCom en totes les gales de lliurament, tindrà lloc un diàleg entre dues personalitats que enguany anirà a càrrec de l'enginyer nord-americà Hugh Herr i de la periodista de Rwanda Natalie Munyampenda.\nEl dimarts 5 de novembre, tindrà lloc un diàleg entre patrons de la fundació, premiats de diferents anys i altres joves en una trobada dirigida per Júlia Otero.\nDurant la jornada, tindran lloc conferències i workshops a càrrec de Manuel Campo Vidal i Daniel Rodríguez, Alberto Cairo i Xoaquín González, Pilar Jericó, Beatriz Martín, Carlos Beltrán, Àlex Lópex, Javier Cañada, José Conejos, Marta Romo, Ana Torres, Maria Batet, Xavier Verdaguer i Jorgue Luengo, entre d'altres.\nVÍDEO: Treballadors de Nissan calen foc a pneumàtics davant la planta de Montcada i Reixac\nEl Govern demana mantenir Lleida en fase 1 i unir les regions de...\nUnes 760.000 empreses es troben sota risc d'impagament per la crisi...


Les ratxes de vent superiors als 160 km\nSobre el vent a Mont Caro\nLes ratxes de vent superiors als 160 km/h no són estranyes al Mont Caro; no és que siguin molt freqüents, però es poden esperar algunes vegades a l'any. Tot seguit tenim una taula amb els episodis de vent més forts enregistrats ( són tots els que estan però no estan tots els que són ) en el periode 2000-2008 .\nEpisodis en que els cops de vent han superat els 160 km/h , periode 2000-2008\ngener-2000 gràfic mapes\nfebrer-2000 gràfic mapes\nnovembre-2002 gràfic mapes\ndesembre-2002 gràfic mapes\nabril-2003 gràfic mapes\nsetembre-2003 gràfic mapes\ngener-2004 gràfic mapes\noctubre-2004 gràfic mapes\ndesembre-2004 gràfic mapes\ngener-2005 gràfic mapes\nfebrer-2005 gràfic mapes\nmarç-2005 gràfic mapes\nabril-2005 gràfic mapes\nagost-2005 gràfic mapes\nmarç-2006 gràfic mapes\nfebrer-2007 gràfic mapes\nmarç-2007 gràfic mapes\nmarç-2008 gràfic mapes\nEls episodis de vent més fort corresponen a situacions del NW, com podem comprovar en la taula anterior.\nA continuació tenim les ratxes màximes mensuals obtingudes en el periode 2000 - març de 2008:\nCom podem observar en la taula anterior , el vent més fort el tenim els mesos d'hivern, que és quan hi ha més contrast tèrmic entre les masses d'aire del nord i les del sud, i en particular al febrer i març , quan al nord els magatzems d'aire més fred han arribat al màxim i al sud el sol comença a fer-se notar.\nUna de les ventades més fortes, si no la que més, és la de febrer de 2000. Va ser tan forta que fins i tot va trencar l'anemòmetre, "gràcies" a la formació de gel . Aquí podem veure amb més detall com va bufar el vent aquells dies. A continuació tenim un gràfic on comparem la freqüència de les ratxes en aquest episodi , i l'últim que hem tingut fins ara, el del març de 2008.\nJa veiem que a Mont Caro bufa molt fort el vent. Però fins a quin punt són fiables aquestes dades? Les dades proporcionades per les estacions automàtiques de vegades poden donar registres incorrectes. Per exemple, la ratxa de més de 220 km/h de la ventada del febrer de 2005 és fiable? no té cap altre valor tan alt al seu voltant... en canvi el valor de més de 200 km/h del febrer de 2000 sí que sembla correcte, ja que està rodejat d'uns quants valors semblants . Tot i així no està de més tindre en compte que l'anemòmetre que fem servir, de la casa "Davis" només està garantit amb un marge d'error del ± 5% fins a 34 m/s (122,4 km/h). Suposant que a 200 km/h el marge d'error segueixi sent ± 5% , el vent real podria estar entre 190 i 210 km/h. Si el marge a 200 km/h fos de ± 10%, llavors tindriem que els 200 km/h enregistrats podrien ser qualsevol cosa entre 180 i 220 km/h...


BLED Neža Apartment / Gran balcó\nAllotjament sencer: pis de lloguer. Amfitrió: Jana\nLa nostra casa està a prop del llac Bled (900 m/15 min) i a 2 km del centre de Bled, a prop de les muntanyes, amb unes vistes fantàstiques. El nostre apartament és a peu, acollidor, modern, amb cuina ben equipada. Us encantarà el meu espai per les vistes, la ubicació, les persones, la comoditat… El nostre espai és bo per a parelles, amics, aventurers en solitari, viatgers de negocis i famílies (amb fills).\nOferim un pis de primera planta de 60 metres quadrats, on tot està a l'abast d'una mà. El lloc està recentment renovat i està decorat amb passió i modernitat. Hi ha un dormitori amb llit doble (200*180 cm), sala d'estar amb televisor pla i sofà dormitori per a dos (150 * 200 cm), bany, cuina (equipada amb els electrodomèstics i estris habituals, com ara una tostadora, escalfador d'aigua, microones...) i un gran balcó obert (12 m).\nEl pis pot acollir fins a 4 persones. Un nen de fins a 3 anys es queda de forma gratuïta! (només cal fer un avís en un missatge personal)\nInclòs en el preu del pis: 9,5 % IVA\nNo inclòs en el preu del pis: 3,13 € Impost municipal per persona i nit.\n4,96 ·322 avaluacions\n4,96 d'un total de 5 estrelles de 322 avaluacions\n4,96 · 322 avaluacions\nMostra totes 322 avaluacions\nA prop de la casa hi ha una casa d'abelles, on pots aconseguir la millor mel i altres productes d'abelles, i una granja amb un formatge típic i altres productes casolans.\nSom una parella hospitalària preparada per ajudar-te amb idees per a viatges i també per guiar-te pels voltants de Bled. Com a guia de bicicleta de muntanya, Attila (marit de Jana) pot portar-te, per acord previ, per descomptat, en increïbles passejos panoràmics amb bicicletes de muntanya o acompanyar-te a pujar a la zona de escalada lliure Bohinjska Bela a 10 minuts en cotxe. De totes maneres, compartim gustosament el plaer de viure en aquest bell entorn.\nSom una parella hospitalària preparada per ajudar-te amb idees per a viatges i també per guiar-te pels voltants de Bled. Com a guia de bicicleta de muntanya, Attila (marit de Jana)…\nJana té la categoria de Superhost


Letícia, eclipsada per un grup de motoristes a un acte de la Creu Roja\nTampoc no serà avui. Després de dos mesos sense coincidir, les reines Letícia i Sofia han evitat veure’s durant el matí malgrat tenir programat a l’agenda el mateix acte. El dia de la bandereta de la Creu Roja compta sempre amb el suport de la Casa Reial, el que ha provocat que ambdues monarques hi hagin participat. Ara bé, lluny han quedat aquells anys en els quals hi col·laboraven juntes…\nLa reina Sofia i Letícia abraçades a l’acte de la bandereta de la Creu Roja del 2004 / GTRES\nAra, en canvi, s’han col·locat cadascuna en una punta de Madrid. Qui s’ha endut totes les mirades, per això, ha tornat a ser Letícia. El que més expectació generava era veure com anava vestida, i el resultat no ha deixat indiferent ningú.\nMés roquera que mai, ha optat per uns leggins de cuir ideals tenint en compte la companyia que tenia: un grup de motoristes que ha posat al seu costat ben somrients. L’escena ha estat d’allò més curiosa, divertida i sorprenent.\nL‘outfit incorporava un abric nou que ha rebut molts aplaudiments, de color bordeus i un original estampat circular. I als peus? Unes altes sabates de color negre.\nDemà toca un viatge a París amb el rei Felip que de ben segur que deixa molts titulars. Junts visitaran l’exposició retrospectiva de l’obra de Joan Miró, però tothom està esperant la foto al costat de la primera dama Brigitte Macron. Qui guanyarà el duel d’estil?


May afirma que l'atacant és un britànic amb conexions amb la violència extrema\nLa primera ministra Britànica, Theresa May, aquest 23 de març del 2017.\nLa primera ministra informa que l'atemptat d'ahir va ser «un atac contra totes les persones lliures»\nActualitzada 23/03/2017 a les 13:28\nLa primera ministra del Regne Unit, Theresa May, ha dit avui que la persona que va perpetrar l’atemptat ahir a Londres era britànic, conegut pels serveis secrets, i amb antigues connexions amb la violència extrema.\nEn una compareixença a la Cambra dels Comunes, May ha informat que l’atemptat d’ahir davant del Parlament va ser un «atac contra totes les persones lliures» i que el Regne Unit «no té por».\nLa cap del Govern ha agregat que l’atacant, la identitat del qual no ha facilitat, va actuar només i que «no hi ha raons per pensar» que s’hagin planificat més atemptats contra la població.\nSegons va explicar, la identitat de l’agressor és coneguda de la Policia i pels serveis secrets britànics MI5 (intern), però que el cas d’aquest individu està relacionat amb el passat.\n«Va ser una figura aïllada. El seu cas no forma part de l’actual situació d’intel·ligència. No hi havia (informació) d’intel·ligència prèvia a aquest intent (d’atemptat) o d’un complot», va assenyalar la primera ministra davant de la Cambra.\nEn la seva compareixença, May ha informat que entre els ferits hi ha 12 britànics, tres nens francesos, dos romanesos, quatre sud-coreans, dos grecs, un alemany, un polonès, un irlandès, un xinès, un italià i un nord-americà.\n«Ens reunim aquí en el més antic de tots els parlaments perquè sabem que la democràcia i els valors que comporta sempre prevaldran», ha agregat la «premier».\n«Aquests valors, llibertat d’expressió, llibertat, drets humans, l’imperi de la llei, estan encarnats aquí, en aquest lloc, però són compartits per gent lliure de tot el món», ha afegit.\n«Aquest ha estat un atac -ha ressaltat- contra gent lliure de tot arreu i en nom del poble britànic, voldria donar les gràcies als nostres amics i aliats a tot el món que han deixat clar que són amb nosaltres en aquest moment», ha dit.\nAbans, el ministre britànic de Defensa, Michael Fallon, ha dit que el Govern i les forces de seguretat treballen sobre la base que l’atemptat està «lligat al terrorisme islamista».\nEn l’atac, l’agressor va llançar el seu automòbil contra els vianants que caminaven pel pont de Westminster, es va estavellar després contra el reixat que envolta el Parlament i va rebre diversos trets després d’acoltellar un dels policies que custodiaven l’edifici.\nQuatre persones van morir en l’atemptat, inclosos l’agressor, un policia britànic de 48 anys, Keith Palmer, un altre home d’entre 40 i 50 anys, i una dona de 43 anys, Aysha Frade, que tenia nacionalitat britànica encara que era d’origen gallec.


OCDE Archives - Cat Diàleg - Diari Digital català\nCatalunyaPolíticaPortadaZPortada IzquierdaZResto 22 December, 2016 0\nRadiografia de la posició de Catalunya en ensenyament. No destaca entre les comunitats autònomes en cap matèria, i està a una distància quilomètrica de l’OCDE en nombre de repetidors\nSocietatZPortada DerechaZResto 14 December, 2016 0\nEl darrer informe PISA ha posat de manifest la lleu millora de Catalunya en educació. Tot i els petits avenços que el territori català està fent, els esforços no són suficients. Ara per ara, Catalunya encara ocupa una posició relativament mediocre dins el territori espanyol. Aquest fet es veu... Read more\nLes poques ajudes a la família ensorren a Espanya a la cua dels països de l’OCDE amb menor taxa de fertilitat\nSocietatZPortada IzquierdaZResto 16 August, 2016 5\n(ForumLibertas) – Dades recents de l’Institut Nacional d’Estadística (INE) dibuixaven a Espanya una societat del “no benestar” al constatar, per primera vegada, un saldo vegetatiu negatiu, és a dir, més defuncions que naixements, i unes dades de natalitat excessivament baixes. Segons un informe de Funcas, hi hauria una relació... Read more\nLa comunitat a Espanya obté una puntuació d’excel•lent per part de l’OCDE\nEconomiaSocietatZPortada DerechaZResto 11 March, 2016 0\nL’Organització per la Cooperació i el Desenvolupament Econòmic (OCDE) va estimar quin és l’Índex per una vida millor en l’àmbit mundial. Aquesta institució ha calculat una sèrie de paràmetres pels països membres per observar quins eren els resultats obtinguts en una escala de 0 a 10. En concret han... Read more\nSocietatZPortada DerechaZResto 1 March, 2016 1\nTots els treballadors aspiren a aconseguir trobar un equilibri adequat entre la feina i la vida personal, per tal d’arribar a una conciliació familiar favorable per tots els membres de la llar. Un estudi realitzat per l’Organització per la Cooperació i el Desenvolupament Econòmic (OCDE) valora la importància de... Read more\n6 punts clau per entendre perquè a Espanya hi ha una taxa d’atur tan alta, com no escollir una bona carrera, l’abandonament escolar i el desajustament entre estudis i demanda laboral\nEconomiaZPortada DerechaZResto 23 December, 2015 0\nLa taxa d’atur espanyola continua sent molt elevada des de l’inici de la crisi, i en el tercer trimestre del 2015 ha arribat al 21,2% de la població. Però perquè hi ha tant d’atur? La clau perquè els ciutadans trobin una feina per incorporar-se al mercat laboral depèn de... Read more


maig | 2018 | Cicle Mitjà\nTERCERA VISITA A LA BIBLIOTECA.\nEn aquest mes de maig hem fet la tercera i última visita a la biblioteca. La Pilar, la bibliotecària, ens ha parlat dels còmics, uns llibres molt interessants dels quals es poden aprendre moltes coses.També ens ha explicat les diferents parts d’un llibre i ens ha recordat que hi ha llibres de coneixements i d’imaginació.\nPublicat a 30 de maig de 2018 per MA. PILAR MARTINEZ PRADA\tin 4t B\t• Leave a comment\nXERRADA SOBRE EL RECICLATGE.\nAvui ha vingut la Vanessa una treballadora del Consell Comarcal de la Selva per parlar-nos sobre el reciclatge.\nA partir d’un Power Point ens ha ensenyat com ha evolucionat a través del temps tot el tema referent a les escombraries i el seu reciclatge.\nTambé hem fet un repàs sobre que cal llençar a cada contenidor i ens ha parlat del porta a porta que s’implantarà aviat al nostre poble.\nPer acabar hem cantat un rap sobre el reciclatge.\nPublicat a 16 de maig de 2018 per MA. PILAR MARTINEZ PRADA\tin 4t B\t• Leave a comment\nFinalment avui hem pogut fer la sortida del tercer trimestre que s’havia ajornat degut a la pluja.\nHem anat a un parc temàtic que es troba entre el Parc del Montseny i la zona de les Guilleries, que es diu la Selva de l’Aventura.\nHem gaudit molt fent l’activitat anomenada “El Bosc Elàstic”, llits elàstics i tobogans entre els arbres per rebotar amb tota llibertat.\nLes xarxes gegants esteses entre els arbres ens han servit per desplaçar-nos. Hem pogut baixar pels tobogans, saltar, jugar i deixar volar la nostra imaginació.\nPublicat a 16 de maig de 2018 per MA. PILAR MARTINEZ PRADA\tin 4t A, 4t B\t• Leave a comment\nTercera visita a Can Roscada\nEn aquest mes de maig hem fet la tercera i última visita a la biblioteca del poble. La Pilar, la bibliotecària, ens ha parlat dels còmics. Hem entès que els còmics són llibres per llegir igual que els altres, i que amb ells es poden aprendre moltes coses: civilitzacions antigues, fets històrics…Hem parlat d’alguns còmics actuals i d’altres de més antics. També ens ha recordat que hi ha dos tipus de llibres: els d’imaginació i els de coneixements. I també ens ha explicat molt bé com es diuen totes les parts d’un llibre: coberta, contracoberta, portada, contraportada, llom,… Sempre és interessant anar-hi!!\nPublicat a 15 de maig de 2018 per mvila243\tin 4t A\t• Leave a comment\nA la classe d’anglès hem estat treballant el tema de la roba. Per posar en pràctica els nostres coneixements hem muntat un “Fashion Show” a l’aula. Alguns models han desfilat com autèntics professionals!!\nLook!! Clara Ferrer is wearing a flowery T-shirt, grey leggings and grey trainers. She looks very nice!!\nPublicat a 15 de maig de 2018 per mvila243\tin 4t A, 4t B\t• Leave a comment\nEl dilluns 23 d’abril hem celebrat el Sant Jordi a l’escola. Durant tot el dia hi ha hagut diferents activitats. De bon matí, hem anat al teatre Can Sagrera a veure actuar als nostres companys de 5è. Han representat l’obra de Peter Pan. A continuació, hem celebrat els Jocs Florals a l’escola. Hem tingut la sort que hi ha hagut guanyadors del nostre curs!!\nEn la categoria de dibuix:\nFERRAN MONTESINOS (1r premi), ALEXIA MINOBAS (2n premi) i PAU ASGLEYAS (3r premi)\nEn la categoria de poesia:\nMÀRIUS TURON (3r premi)\nI durant la tarda els nostres companys de 6è han vingut a la nostra aula per representar-nos diferents contes versionats del Sant Jordi. Ho han fet molt bé!! Ens han divertit!!\nVisita de l’escriptor Carles Sala i Vila\nEl divendres 13 d’abril ens ha visitat en Carles Sala, l’escriptor d’un llibre que hem llegit a l’escola: “50 oficis esbojarrats”. Aquest llibre és molt curiós. Tracta d’oficis inventats que poden ser útils per a la nostra societat; alguns d’ells ben esbojarrats! En Carles ha estat molt simpàtic amb nosaltres i ens ha dedicat unes paraules.\nTeatre en anglès: Frankenstein\nEl dimarts 10 d’abril hem anat a veure l’obra de teatre “Frankenstein” dirigida i produïda pels professionals de IPA Productions. Hem pogut fer un bon “listening” escoltant l’anglès per part de gent nadiva. A més, ens han deixat participar en l’obra. Hem passat una bona estona!!


Detenen un jove per robar mòbils d'alta gamma als turistes a la zona d'oci nocturn de Lloret de Mar La República\nDetenen un jove per robar mòbils d’alta gamma als turistes a la zona d’oci nocturn de Lloret de Mar\nACN Lloret de Mar.-Els Mossos d’Esquadra han detingut un jove de 20 anys que es dedicava a robar mòbils de gamma alta als turistes a la zona d’oci nocturn de […]\nACN Lloret de Mar.-Els Mossos d’Esquadra han detingut un jove de 20 anys que es dedicava a robar mòbils de gamma alta als turistes a la zona d’oci nocturn de Lloret de Mar. La policia el va enxampar la matinada de dimarts, quan feia poc que havia sostret quatre aparells. El noi, que és de procedència marroquina, va amagar els telèfons dins d’una jardinera quan va veure que una patrulla l’estava observant. Però ja era massa tard. Els Mossos van identificar-lo, van recuperar els mòbils d’entre els arbustos i el van detenir per un delicte de furt. Després de passar a disposició judicial, el lladre –que té antecedents- ha quedat en llibertat provisional. La policia ja ha retornat tots els mòbils als seus propietaris.\nLa detenció va tenir lloc la matinada d’aquest 13 d’agost. Una patrulla dels Mossos que vigilava amb cotxe la zona d’oci nocturn de Lloret de Mar va veure un jove assegut en unes jardineres. Quan el noi va veure el vehicle patrulla es va sorprendre, es va posar nerviós i va intentar desfer-se d’alguna cosa amagant-la entre les plantes.La patrulla va aturar el cotxe i es va apropar al jove per identificar-lo i veure què havia ocultat. A dins la jardinera, entre els arbustos, van trobar-hi quatre mòbils de gamma alta. El jove va intentar tirar pilotes fora, fent veure que no sabia d’on havien sortit els aparells. Però els Mossos, després de fer algunes gestions, van descobrir els que els havia robat tots aquella mateixa nit. El lladre passejava per la zona d’oci nocturn, pels bars i discoteques que hi ha l’avinguda Just Marlés i als carrers adjacents. Quan veia turistes a l’exterior dels locals que estaven despistats, ho aprofitava i els prenia els telèfons. Els agents van detenir el noi per un delicte de furt. El lladre, que té 20 anys, és de nacionalitat marroquina i no li consta domicili conegut, ja té antecedents per fets similars. Aquest dimecres, va passar a disposició judicial al jutjat de guàrdia de Blanes (Selva). Després de prendre-li declaració, ha quedat en llibertat provisional.


L'Executiu preveu una caiguda econòmica intensa però amb una recuperació més gran que l'estimada per l'FMI\nPrestacions per mitigar el cop\nSegons l’actualització del programa d’estabilitat remesa pel Govern a Brussel·les, una de les variables que permeten mitigar els efectes de la crisi del coronavirus a nivell social i econòmic són les mesures com els expedients de regulació temporal d’ocupació (ertos) o prestracions especials per a autònoms, així com els avals de l’ICO per facilitar liquiditat a les empreses. Entre ertos i diferents prestacions, un total de 7.162.000 persones reben algun recolzament econòmic, fet que suposa entorn del 30% del total de la població ocupada. Aquestes mesures formen part del que el president del Govern, Pedro Sánchez, va denominar l’«escut social» davant la crisi.\nFactura de 138.923 milions\nSegons el Govern espanyol, el cost de les mesures aplicades per minimitzar l’efecte de la crisi del coronavirus ja és de 138.923 milions d’euros. En el capítol de les despeses es preveuen 28.403 milions d’euros que es divideixen en un crèdit extraordinari per a Sanitat de 1.400 milions d’euros, entregues a compte a les autonomies per 2.867 milions, despeses relacionades amb ertos per 17.894 milions d’euros i baixes laborals per 1.355 milions. En el camp d’ingressos es preveu una minoració per 6.120 milions, per la reducció de l’IVA al 0% en compres sanitàries (1.022 milions); prestació extraordinària per cessament (981 milions); i exempcions i moratòries en cotitzacions socials (2.907 milions). En termes de proveir liquiditat a les empreses s’han previst 104.400 milions, fonamentalment en forma de crèdits ICO.\nUna caiguda sense parió\nL’ensorrament que experimentarà l’economia espanyola, que el Govern ha situat en el 9,2% no s’ha vist mai en temps de pau. De fet, el descens trimestral experimentat en el primer trimestre, del 5,2%, manca de precedents en tota la sèrie històrica elbaorada per l’Institut Nacional d’Estadística (INE), que va començar a fer-se el 1970. I anteriorment, una caiguda abrupta de tal magnitud només es trobaria en el període de la guerra civil espanyola, fa més de 80 anys. El creixement del PIB va ser l’any passat del 2% i amb l’alça prevista del 6,8% no es recuperarà el nivell precrisi fins almenys el 2022.\nEl consum, la gran víctima\nEl consum de les llars i de les famílies, un dels components que més pesa en el producte interior brut (PIB) és una de les grans víctimes d’aquesta crisi. El Govern estima que es produirà un descens d’aquesta variable del 8,8% aquest, després d’un creixement de l’1,1%. Com succeeix amb el conjunt de l’economia la recuperació es quedarà a mitges, amb el 4,7% el 2021. Un altre element que pateix són les importacions, amb una caiguda del 31% aquest any, així com la inversió, que es desplomarà el 25,5%. També les exportacions es veuran afectades amb la crisi, amb una caiguda del 27,1%.\nMés caiguda però més recuperació\nEl Govern considera que ha sigut prudent a l’estimar un descens del 9,2% del PIB aquest any. El Banc d’Espanya va dibuixar la setmana passada un escenari amb una caiguda del 6,6% i del 13,6% en la pitjor de les opcions. El BCE, per la seva banda, parla d’entre el 5% i el 12% i el Fons Monetari Internacional (FMI) en el seu últim informe anual de primavera va calcular que l’enfonsament de l’economia espanyola seria aquest any del 8%, menor que el que estima l’Executiu de Pedro Sánchez; i que la recuperació seria del 4,3%, molt menor que el que preveu el Govern, que és molt més optimista i situa el creixement per al 2021 en el 6,8%.


Proa reeditarà l'obra poètica de l'escriptor tortosí Gerard Vergés | Diari de Tarragona\nProa reeditarà l'obra poètica de l'escriptor tortosí Gerard Vergés\nL'Ajuntament de Tortosa i la Institució de les Lletres Catalanes homenatgen el poeta en un acte a l'Arts Santa Mònica\n15/04/2015 08:51 | Actualizado a 22/05/2017 23:27\nFamiliars de Vergés i representants polítics, ahir després de l'acte d'homenatge. Foto: Cedida\nEl centre Arts Santa Mònica de Barcelona va acollir ahir al vespre l’acte homenatge al poeta tortosí Gerard Vergés, prop d’un any després de la seva mort, el dia de Sant Jordi de 2014.\nOrganitzat per l’Ajuntament de Tortosa i la Institució de les Lletres Catalanes, l’acte va aplegar moltes de les persones i institucions que van tenir relació amb el poeta tortosí, que van evocar la seva obra a través de la seva particular mirada.\nCom va destacar l’alcalde de Tortosa, Ferran Bel, l’acte va ser la resposta al món de les Lletres i la ciutadania tortosina per retre tribut a la figura de Vergés. Bel va afirmar que l’homenatge, més enllà de reconèixer la seva trajectòria en el món de la literatura, va voler destacar també la implicació, el compromís i l’estima de Gerard Vergés cap a la seva ciutat i cap al seu país, així com amb la seva llengua i amb la seva cultura. En el transcurs de l’acte es van recitar diferents poemes de l’autor. La poetessa Cinta Massip va recitar poemes extrets de Long Play per a una ànima trista i Lliri entre cards. Ramon García Mateos, per la seva banda, va recitar una selecció de poemes de La raíz de la mandrágora.\nTambé van passar per l’escenari de l’Arts Santa Mònica Manel Ollé i Emili Rosales.\nL’editor rapitenc va fer públic un anunci important. A banda de recitar un poema propi i inèdit, titulat Llum al pinar,un retrat de Gerard Vergés, va anunciar que Edicions Proa s’encarregarà de reeditar la important obra poètica del tortosí.\nRosales va coincidir amb la resta de convidats a l’acte d’homenatge en subratllar l’obra de Gerard Vergés com a «imprescindible»; alhora que va lloar la seva figura «com un dels grans escriptors catalans del segle XX». També van prendre part en l’acte Sam Abrams i Xavier Bru de Sala, qui va posar l’obra de Vergés «al mateix panteó i alçada on es veneren Màrius Torres, Guerau de Liost o Joan Salvat-Papasseit».\nEl Conseller de Cultura, Ferran Mascarell, va presidir l’acte d’homenatge a Gerard Vergés, batejat amb el nom «el poeta alquimista», atesa la seva condició d’escriptor i farmacèutic.